《阮郎归 月夜维舟楞伽峡，山水幽夐，孟东野石龙涡诗序云，四壁千仞，散泉如雨，仿佛遇之》
清代·朱祖谋

千蕖无蒂著岩坳。飞帘喷雪消。湿云双束怒厓高，春湍不敢豪。

烟橹阁，水镫飘。幽猿三两号。骖鸾仙路夜谁招。月华摇凤箫。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。